તુલા : તા 16ના રોજ સ્ત્રી વર્ગને પારિવારિક બાબતમાં મનોવાંછિત સફળતા મળશે. તમે પરિવારની ખુશી માટે નાણાં અને સમય બંને ખર્ચશો. આપ્તજનોના ચહેરા પર ખુશી જોઈને તમારામાં નવી ઉર્જાનો સંચાર થતો હોય તેવું લાગશે. તા 17 થી સૂર્ય આપની રાશિથી બારમાં સ્થાનમાં ભ્રમણ કરશે જેથી મિત્રો સાથે સમય પસાર કરશો. ઘર પરિવારમાં ખર્ચાનું પ્રમાણ વધશે. કાર્યમાં આપના પ્રયત્ન અને મહેનત છતાં આપનું પરફોર્મન્સ સારું નહીં રહે. સ્વાસ્થ્યનું ધ્યાન રાખવું. તા 18 થી બુધ પણ આપની રાશિથી બારમાં સ્થાનમાં ભ્રમણ કરશે. જેથી હિતશત્રુથી સાવધાન રહેવું. વિદ્યાભ્યાસમાં વિઘ્ન આવી શકે છે. તા 17,18 અને 19 બપોર સુધી ઓફિસમાં કામકાજમાં આપનો યોગ્યતા જોઈને નવી જવાબદારી સોંપશે. આપ ગંભીરતા પૂર્વક કામ કરશો. તમારું બૌદ્ધિકચાતુર્ય, આયોજનકળા અને કોઈપણ કામ અલગ અંદાજમાં કરવાની આવડતથી ઉપરીઓને ખૂબ પ્રભાવિત કરી શકશો. પૈસા સારા કમાવાની તક મળશે. વ્યવસાયમાં કોઈ એવા નિર્ણય લેશો જેથી આપનો નફો વધશે. જુના કામને નવી રીતે કરશો. તા 19 બપોર પછી અને 20,21 દરમિયાન મનમાં ઉદ્વેગ રહેશે. વિના કારણ ક્રોધ આવશે. તેના કારણે આપના સંબંધોમાં તણાવ આવી શકે છે. ખાસ કરીને વાણી અને મન પર નિયંત્રણ રાખવું. તા 22ના રોજ પ્રેમ અને સહાનુભૂતી મેળવશો.